Here is a page extracted from Wikipedia that may contain CSS, HTML, and a lot of unformatted text.

Title: Alvin Kraenzlein
Content: Alvin Christian Kraenzlein, mas conoixito como Alvin Kraenzlein, naixito de Milwaukee (Wisconsin) o 12 d'aviento de 1876 y muerto en Wilkes-Barre (Pennsilvania) o 6 de chinero de 1928, estió un atleta estausunidense.

Estió campión d'Estaus Unius de 120 yardas con cletas en 1898 y 1899, de 220 yardas con cletas en 1897, 1898 y 1899, a mas a mas de campión de brinco de largaria en 1899. Un anyo dimpués representant a o suyo país en os Chuegos Olimpicos de París 1900, hi ganó cuatre medallas d'oro en 60 metros lisos, 110 metros cletas, 200 metros cletas y brinco de largaria.

A suya zaguera anyada como atleta estió 1900, d'os anyadas dimpués prencipió o suyo treballo como dentista y en 1906 torna a l'atletismo pero como entrenador de l'Academia Mercersburg, prencipiando tamién como profesor d'educación fisica en 1910. Alemanya li fació un contrato ta preparar os suyos atletas ta os Chuegos Olimpicos de 1916, pero la I Guerra Mundial no permitió acabar o suyo treballo.

Morió l'anyo 1928 en Wilkes-Barre, Pensilvania por una pleuritis.

Vinclos externos 
  Biografia d'Alvin Kraenzlein.

Atletas d'Estaus Unius
Velocistas d'Estaus Unius
Brincadors d'Estaus Unius
Atletas d'Estaus Unius en os Chuegos Olimpicos de 1900
Medallistas olimpicos d'Estaus Unius
Medalla d'oro en os Chuegos Olimpicos
1876 (naixencias)
1928 (muertes)